تورکیه-نین انرژی و طبیعی ثروتلر ناظیری فاتح دؤنمز تورکیه-نین حاضردا دوغو آک دنیزینده دؤردونجو قازما فعالیتینی آپاردیغینی دئییب.
بو بارده فاتح دؤنمز تورکیه بؤیوک میللت مجلیسینده کئچیریلن ایجلاسدا بیلدیریب. دوغو آک دنیزینده آپاریلان قازما فعالیتلرینه توخونان فاتح دؤنمز دئییب: "حاضیردا دوغو آک دنیزینده قازما فعالیتلری آپاریریق. هم اؤز حقوقوموزو، هم ده قوزیی قیبریس تورک جمهوریتیندکی سویداش‌لاریمیزین حقوق‌لارینی سونونادک مودافعه ائدجییک".
بو گونکو پروبلئمین سببکاری‌نین قیبریس روم رهبرلیگی‌نین باریشماز موضعی اولدوغونو دئین فاتح دؤنمز بیلدیریب کی، دوغو آک دنیزیندکی فعالیتلریمیزی سونونادک داوام ائتدیرجییک.
